2021. gada 17. augustā Noteikumi Nr. 553

Rīgā (prot. Nr. 56 15. §)

**Grozījumi Ministru kabineta 2016. gada 12. jūlija noteikumos Nr. 456 "Patvēruma meklētāju reģistra noteikumi"**

Izdoti saskaņā ar

Patvēruma likuma

5. panta ceturto daļu

Izdarīt Ministru kabineta 2016. gada 12. jūlija noteikumos Nr. 456 "Patvēruma meklētāju reģistra noteikumi" (Latvijas Vēstnesis, 2016, 137. nr.) šādus grozījumus:

1. Izteikt 5.1., 5.2. un 5.3. apakšpunktu šādā redakcijā:

"5.1. par patvēruma meklētāju:

5.1.1. personas kods;

5.1.2. Patvēruma meklētāju pirkstu nospiedumu informācijas sistēmas ieraksta identifikācijas numurs;

5.1.3. vārda (vārdu) un uzvārda (uzvārdu) oriģinālforma latīņalfabētiskajā transliterācijā;

5.1.4. dzimums;

5.1.5. dzimšanas datums, valsts un vieta;

5.1.6. valstiskā piederība un tās veids;

5.1.7. patvēruma meklētāja personas dokuments;

5.1.8. sākotnējā intervijā un pārrunās iegūtās ziņas:

5.1.8.1. dzimšanas datums, ja tas tiek skaitīts pēc citas kalendāra sistēmas;

5.1.8.2. tēva vārds;

5.1.8.3. vecums iesnieguma iesniegšanas brīdī;

5.1.8.4. vecuma grupa un rīcībspēja;

5.1.8.5. valstiskā piederība un veids dzimšanas brīdī;

5.1.8.6. tautība un etniskā piederība;

5.1.8.7. reliģiskā piederība;

5.1.8.8. dzimtā valoda un citu valodu zināšanas, to prasmes līmeņi;

5.1.8.9. izglītība, izglītības joma;

5.1.8.10. nepilngadīgie bērni, kuri Latvijā ieradušies kopā ar patvēruma meklētāju;

5.1.8.11. ģimenes stāvoklis, ģimenes locekļi un radinieki;

5.1.8.12. radinieki, kuri dzīvo Latvijas Republikā vai kādā citā Eiropas Savienības dalībvalstī vai asociētajā valstī;

5.1.8.13. personu apliecinošie vai ceļošanas dokumenti, kas uzrādīti, ieceļojot Latvijas Republikā;

5.1.8.14. personu apliecinošo vai ceļošanas dokumentu atrašanās vieta, ja persona nevar uzrādīt dokumentus;

5.1.8.15. ziņas par dokumentu ar redzamām viltojuma pazīmēm;

5.1.8.16. citi pie patvēruma meklētāja atrastie dokumenti;

5.1.8.17. ziņas par patvēruma meklētājam izsniegtajām vīzām, uzturēšanās atļaujām Latvijas Republikā un citās Eiropas Savienības dalībvalstīs un asociētajās valstīs;

5.1.8.18. darba pieredze;

5.1.8.19. karaklausība;

5.1.8.20. politiskā darbība;

5.1.8.21. sodāmība, aizturēšana vai aizdomās turētā statuss izcelsmes vai citā valstī;

5.1.8.22. pastāvīgā dzīvesvieta pēdējos piecos gados;

5.1.8.23. ceļošana ārpus izcelsmes vai mītnes valsts pēdējos piecos gados;

5.1.8.24. patvēruma iesniegumi citās valstīs;

5.1.8.25. deportācija, izraidīšana, ieceļošanas liegumi citās valstīs;

5.1.8.26. ceļošanas maršruts pirms iesnieguma iesniegšanas;

5.1.8.27. patvēruma pieprasīšanas motīvu īss izklāsts;

5.1.8.28. patvēruma meklētāja kontaktinformācija un uzturēšanās adrese Latvijas Republikā;

5.1.8.29. patvēruma meklētāja veselības stāvokļa pašnovērtējums;

5.1.8.30. patvēruma meklētāja apliecinājums piekrišanai informācijas pieprasīšanai no citām Eiropas Savienības dalībvalstīm par iepriekš iesniegtajiem patvēruma meklētāja iesniegumiem tajās, to pamatojumu un izskatīšanas rezultātiem;

5.1.8.31. patvēruma meklētāja apliecinājums piekrišanai datu par veselības stāvokli pārsūtīšanai atbildīgajai dalībvalstij (ja nepieciešams);

5.1.8.32. īpašas uzņemšanas vajadzības;

5.2. par nepilngadīgas personas bez pavadības pārstāvi vai aizbildni – vārds (vārdi), uzvārds (uzvārdi) un kontaktinformācija;

5.3. par patvēruma meklētāja iesniegumu:

5.3.1. sistēmas ģenerēts iesnieguma numurs;

5.3.2. iesnieguma reģistrēšanas datums;

5.3.3. struktūrvienība, kurā iesniegts iesniegums;

5.3.4. iesnieguma saņemšanas datums un laiks;

5.3.5. iesnieguma iesniegšanas vietas tips;

5.3.6. iesnieguma veids;".

2. Izteikt 5.8. apakšpunktu šādā redakcijā:

"5.8. par izmitināšanas vai uzturēšanās vietu un piešķirto palīdzību:

5.8.1. par izmitināšanu vai uzturēšanos Latvijas Republikā:

5.8.1.1. izmitināšanas datums;

5.8.1.2. izmitināšanas vai uzturēšanās vieta;

5.8.1.3. izmitināšanas iestādes nosaukums, telpa vai uzturēšanās adrese;

5.8.1.4. datums, kad pārtraukta izmitināšana;

5.8.1.5. izglītības iestāde, kuru apmeklē nepilngadīgais patvēruma meklētājs;

5.8.2. par izsniegtajām mantām un sniegto palīdzību:

5.8.2.1. mantas izsniegšanas vai palīdzības sniegšanas datums;

5.8.2.2. mantas veids vai sniegtās palīdzības veids;

5.8.2.3. mantas atdošanas datums;

5.8.3. par vienreizējā finansiālā atbalsta (turpmāk – atbalsts) izmaksu:

5.8.3.1. atbalsta piešķiršanas datums;

5.8.3.2. atbalsta apjoms un valūta;

5.8.3.3. atbalsta saņemšanas pamatojums;".

Ministru prezidents A. K. Kariņš

Iekšlietu ministre M. Golubeva